**Τύποι αφηγητή με κριτήριο τη συμμετοχή του στην ιστορία**

Υπάρχουν **δύο** περιπτώσεις σχετικά με τον αφηγητή

* Μπορεί να είναι **πρόσωπο** της **αφήγησης**, με **πρωταγωνιστικό** ή **δευτερεύοντα** ρόλο
* Μπορεί να είναι **αμέτοχος** στα γεγονότα, **αφανής** αφηγητής

**ΑΡΑ:**

|  |  |
| --- | --- |
| **Ομοδιηγητικός:** | * ο αφηγητής είναι ένα από τα **πρόσωπα** της **αφήγησης**, * **συμμετέχει** στην ιστορία ως **βασικός** ήρωας ή ως **πρωταγωνιστής** ή ως **παρατηρητής** ή **αυτόπτης** μάρτυρας. * Αν πρόκειται για ήρωα του δικού του αφηγήματος ονομάζεται **αυτοδιηγητικός**. |
| **Ετεροδιηγητικός**: | ο αφηγητής **δε συμμετέχει** **καθόλου** στην ιστορία που αφηγείται (**τριτοπρόσωπη** αφήγηση). |

Αντίστοιχα η αφήγηση ονομάζεται **ομοδιηγητική**, **αυτοδιηγητική** και **ετεροδιηγητική**.

**Τύποι αφηγητή με κριτήριο την οπτική γωνία**

**Το** είδος **του αφηγητή** με κριτήριο την **οπτική** γωνία

**Οπτική** γωνία: η σκοπιά μέσα από την οποία **βλέπει**, **αντιλαμβάνεται** τα **δρώμενα** ο αφηγητής και η **απόσταση** που παίρνει από τα πρόσωπα ή πράγματα (ανάλογα με τον χαρακτήρα του, τον τρόπο σκέψης του κτλ)

* **Εσωτερική**: **αφηγείται** ο **βασικός** ήρωας ή ένα **δευτερεύον** πρόσωπο όσα υποπίπτουν στην αντίληψή του.
* **Εξωτερική**: ο αφηγητής βρίσκεται έξω από την υπόθεση (**γ ́πρόσωπο**)

**Η οπτική γωνία καθορίζει το είδος του αφηγητή**

Σε ένα λογοτεχνικό κείμενο – ποίημα ή ακόμα περισσότερο πεζό – παρακολουθούμε και συμμετέχουμε στη ροή μέσα από τη σκοπιά, τη ματιά κάποιου συγκεκριμένου προσώπου. Με βάση αυτή την αρχή μπορούμε να διακρίνουμε τις εξής περιπτώσεις:

|  |  |
| --- | --- |
| **Παντογνώστης** αφηγητής:  **(γ’ ρηματικό** πρόσωπο) | * Ο αφηγητής **δεν είναι πρόσωπο** της ιστορίας. * Γνωρίζει τα **πάντα**, έχει **εποπτεία** και * **δεν** **εστιάζει** σε κάποιο **συγκεκριμένο σημείο** καθώς έχει μπροστά του πάντα τη **συνολική** εικόνα την οποία και μας παρουσιάζει. * Αυτός είναι και ο λόγος που σε αυτού του είδους την αφήγηση χαρακτηρίζουμε την εστίαση ως **μηδενική**. |
| **Παρατηρητής**:  (**α’ ρηματικό πρόσωπο**) | * θεατής, πρόσωπο της ιστορίας (*αυτόπτης μάρτυρας, θεατής*) που **συμμετέχει** στη δράση |
| **Πρωταγωνιστής**:  **(α’ ρηματικό** πρόσωπο) | * διηγείται τη **δική** **του** ιστορία |
| **Αφηγητής – πρόσωπο**: | Σε αυτή την περίπτωση ο **αφηγητής** είναι:   * ένα από τα **πρόσωπα** της *ιστορίας*. * Γνωρίζει **μόνο** όσα μπορεί να αντιληφθεί από τη δική του οπτική γωνία. * Η **εστίαση** χαρακτηρίζεται ως **εσωτερική** καθώς αυτό που μας παραθέτει είναι τα δικά του συναισθήματα, όπως αυτά διαμορφώνονται στη ροή της ιστορίας. |

**Δραματοποιημένος**: βασικό ή δευτερεύον πρόσωπο της ιστορίας. **Εσωτερική** οπτική γωνία, **πρωτοπρόσωπη** αφήγηση, **προσωπική** περιορισμένη εμπειρία.

**Αμέτοχος**: έξω από την υπόθεση, είναι παντού, περιγράφει ή σχολιάζει τα πάντα(παντογνώστης, εξωτερική οπτική γωνία, **τρίτο** πρόσωπο)

**Ο τρόπος με τον οποίο συμμετέχει στα δρώμενα**

Ανάλογα με τον **τρόπο** που **συμμετέχει** στην **εξέλιξη** της **ιστορίας** ο αφηγητής μπορεί να **χαρακτηριστεί** ως:

|  |  |
| --- | --- |
| **Ετεροδιηγητικός**: | * Συνήθως είναι ο **παντογνώστης** αφηγητής. * **Δεν** **συμμετέχει** στην ιστορία. * Γνωρίζει **όλη** την **εξέλιξη** και μας **αφηγείται** τα δρώμενα στο **γ’ πρόσωπο**. |
| **Ομοδιηγητικός**: | * Ο αφηγητής **συμμετέχει** στην ιστορία – το συνηθέστερο ως **ένας** από τους **πρωταγωνιστές** ή πιο σπάνια ως παρατηρητής – και αφηγείται σε **πρώτο** πρόσωπο. * *Κάποιες φορές δεν αποκλείεται να συναντήσουμε και το γ’ πρόσωπο. Γενικά, αυτή η τεχνική δίνει ένα μεγάλο εύρος στις επιλογές του συγγραφέα*. |

**Η εστίαση στο λογοτεχνικό κείμενο**

Ένας αφηγητής μπορεί να **διηγείται** την **ιστορία** σύμφωνα με τη δική του **προοπτική** (πώς **βλέπει ο ίδιος τα πράγματα**) ή σύμφωνα με την προοπτική ενός προσώπου της αφήγησης.

Συνολικά μπορούμε να **διακρίνουμε** **τρεις** περιπτώσεις όσον αφορά την **οπτική** γωνία του αφηγητή:

|  |  |
| --- | --- |
| **Μηδενική** εστίαση: | * Είναι η περίπτωση που ο **αφηγητής** είναι **παντογνώστης**. * Ως εικόνα μπορούμε να τον φανταστούμε να παρακολουθεί από ένα ψηλό σημείο, κάτι που του δίνει τη δυνατότητα να έχει μπροστά του όλη τη ροή. * Κατά συνέπεια, **δεν εστιάζει** σε κάποιο συγκεκριμένο σημείο. |
| **Εσωτερική** εστίαση: | * Είναι η οπτική που έχει **ένα** από τα πρόσωπα που **λαμβάνει** **μέρος** στη ιστορία. * Μπορεί να **γνωρίζει μόνο** τα όσα **συμβαίνουν** στον **ίδιο**. * Επομένως εστιάζει **εσωτερικά**, στις δικές του ιδέες και συναισθήματα. * Ο συγγραφέας έχει την **επιλογή** να μας **δίνει** τα **δρώμενα** μέσα από τη ματιά **ενός μόνο προσώπου** ή να προτιμήσει την εναλλαγή διαφόρων προσώπων στο ρόλο του αφηγητή. * **Τέλος**, μπορεί να μας δώσει το ίδιο γεγονός μέσα από το βίωμα διαφορετικών προσώπων. Χαρακτηριστικά αναφέρουμε για την τρίτη περίπτωση το αριστούργημα της Virginia Woolf ([The waves](https://www.goodreads.com/book/show/42592891" \t "_blank)). |
| **Εξωτερική** εστίαση: | * Τη **συναντάμε** συνήθως στα **αστυνομικά** μυθιστορήματα και γενικά σε έργα που είναι **σημαντικό** να κρατήσουμε τον ***αναγνώστη*** σε **αγωνία** μέχρι το τέλος. * Σε αυτή την περίπτωση ο **αφηγητής γνωρίζει λιγότερα από τα πρόσωπα** της ιστορίας. * Έτσι, και εμείς ως αναγνώστες **δεν έχουμε πρόσβαση** σε **σημαντικές** λεπτομέρειες παρά μόνο στο τέλος του κειμένου. |

Πώς αφηγείται (**τρόπος**)

**Αφηγηματικοί** **τρόποι**: τα στοιχεία που συνθέτουν την αφήγηση και οι τεχνικές με τις οποίες ο συγγραφέας εκθέτει την ιστορία του:

|  |  |
| --- | --- |
| **α) Αφήγηση**: η έκθεση των γεγονότων | ◊**διήγηση**: **γ’ πρόσωπη** αφήγηση, παντογνώστης αφηγητής) |
| ◊**μίμηση**: **γ’ πρόσωπη** ή **α’πρόσωπη** αφήγηση με αφηγητή που συμμετέχει στην αφήγηση) |
| ◊**μεικτή**: **συνδυασμός** διήγησης – μίμησης |
| **Β ) Διάλογος:** | **συνομιλία** σε ευθύ λόγο, **α’** πρόσωπο. Προσδίδει **ζωντάνια** και **εκφραστική** δύναμη |
| **γ**) **Περιγραφή**: | **αναπαράσταση** **προσώπων**, **τόπων**, **πραγμάτων**, **φαινομένων**.  **Στόχος**: η **αισθητική** αναπαράσταση του χώρου ή προβολή στοιχείων που αιτιολογούν τη δράση των προσώπων. |
| **δ) Σχόλιο:** | σκέψεις, απόψεις του αφηγητή. |
| **ε) Ελεύθερος πλάγιος λόγος – ύφος:** | ο αφηγητής **αποδίδει** σε **γ’ πρόσωπο** και σε **ιστορικό** χρόνο **ενδόμυχες** **σκέψεις** και **εσωτερικά** συναισθήματα ενός προσώπου της ιστορίας. |
| **στ) Εσωτερικός μονόλογος:** | **απόδοση** **σκέψεων**, **συναισθημάτων**, αναμνήσεων, συνειρμών τουήρωα (**α’** πρόσωπο, ***ενεστώτας***) **χωρίς παρέμβαση του αφηγητή**. |